ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

....ช.ชดา
ครม.อนุมัติให้บริษัท ไปรษณีย์ไทย แตกบริษัทลูกออกมาเป็นสถาบันการเงิน ทำไมโครไฟแนนซ์ ปล่อยกู้ให้ลูกค้ารายย่อยทั่วประเทศ รายละไม่เกิน 1 หมื่นบาท โดยให้ธนาคารออมสิน คุณพี่เลอศักดิ์ จุลเทศ ผอ.ออมสิน ทำหน้าที่เป็นพี่เลี้ยง เพื่อประคองให้แบงก์ใหม่เดินหน้าไปได้ ถ้า ช.ชดา เดาไม่ผิด โมเดลธุรกิจจะออกมาเหมือนธนาคารออมสิน
แต่ที่ไม่เหมือนก็คือ หากพนักงานเก็บเงินจากลูกหนี้ หรือสร้างลูกหนี้ปลอม แล้วเชิดหนี้หนีไปใครจะรับผิดชอบ จะมีวิธีการจัดการยังไง รายละเอียดต้องคิดกันอีกเยอะ
...l...ดร.ทนง พิทยะ อดีต รมว.คลัง เคยกล่าวติดตลกช่วงที่เป็น รมว.คลัง ว่า จำนวนหุ้นของธนาคารกรุงไทยมีจำนวนมากกว่ามูลค่าจีดีพีของประเทศเสียอีก ตอนนี้มีข่าวลือว่าบีไอเอสแบงก์หล่นมาอยู่ที่ 9.66% ถ้าเพิ่มทุนอีกครั้งจำนวนหุ้นก็จะมากขึ้นไปอีก แต่การันตีว่าคงไม่เพิ่มทุนง่ายๆ เพราะคลังกระเป๋าแฟบ
...l...แบงก์ที่มีเงินกองทุนต่อสินทรัพย์เสี่ยงหรือบีไอเอส มากกว่า 18% คือ ธนาคารไอซีบีซี (ไทย) ที่กำลังปรับกระบวนทัพในขณะนี้ และเตรียมจะบุกตลาดเมื่อพร้อม ซึ่งแบงก์นี้น่าจับตา จะเป็นแบงก์ที่ใหญ่ปึ้กในอนาคต เพราะลูกค้าจีนจะเข้ามาอยู่ในพอร์ตแบงก์นี้เยอะที่สุด
...l...มูลนิธิชิน โสภณพนิช อนุสรณ์ จะจัดสัมมนาครั้งที่ 10 ขึ้น ในวันที่ 13 ธ.ค.นี้ เวลา 13.00–15.00 น. ณ ห้องประชุมชั้น 30 ธนาคารกรุงเทพ สำนักงานใหญ่ สีลม โดยได้รับเกียรติจากนายจินลี่ฉวิน ประธานคณะกรรมการกำกับ บรรษัทการลงทุนแห่งประเทศจีน มาเป็นองค์ปาฐกในหัวข้อ “มิติแห่งความก้าวหน้าของจีนกับความมุ่งมั่นแบ่งปันความมั่งคั่งสู่ประเทศในภาคพื้นเอเชีย” สนใจเข้าฟังได้ฟรี แต่ขอแจ้งชื่อสำรองที่นั่งกับธนาคารนิดนึงค่ะ